
 Z A P I S N I K
08. sjednice Vijeća Mjesnog odbora Žitnjak održane, 27. siječnja 2022.,

u prostorijama mjesne samouprave Mjesnog odbora Žitnjak, s početkom u 18.00 sati

NAZOČNI ČLANOVI VIJEĆA:
1. Mario Kovačić
2. Slavica Marinković
3. Sanja Šutej
4. Ivan Bedek

5. Marko Lijović
Predsjedava Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

Na prijedlog predsjednika Vijeće jednoglasno utvrđuje

D N E V N I   R E D

1. Aktualna komunalna problematika. 

2. Razno: izvješća, pitanja i  prijedlozi.

Ad 1.) Aktualna komunalna problematika.

Vijećnici raspravljaju o izgradnji vodoopskrbne mreže u ulici Žitnjak I. i II. odvojka. Predlažu da se prema nadležnim tijelima pošalje upit u kojoj je fazi zamjena dotrajalih cijevi vodovoda u tim ulicama. Napominju da je realizacija prijeko potrebna zbog učestalih pucanja cijevi.

Nakon kratke rasprave svih vijećnika Vijeće jednoglasno donosi  
Z a k l j u č a k

o komunalnoj problematici
Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih tijela zatraži informaciju:
· kada će započeti gradnja vodoopskrbnog cjevovoda u ulici Žitnjak I. odvojak i Žitnjak II. odvojak 

Predsjednik Vijeća Mario Kovačić izvještava nazočne vijećnike da će izgradnja dječjeg vrtića krenuti krajem četvrtog mjeseca.

Ad 2.)  Izvješća, pitanja i prijedlozi.

Predsjednik Vijeća Mario Kovačić izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima.  

Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 18.45 sati.
KLASA:024-08/22-003/228
URBROJ:251-13-11-11-22-3
Zagreb, 27. siječnja 2022. 

Zapisnik sastavio: 
_____________________
Mario Kovačić
                 
                                                                                                                    Predsjednik

 Vijeća Mjesnog odbora

                  Žitnjak
           Mario Kovačić

